Държавен вестник, бр. 65, 2010 г., стр. 172

СТР.  172	
Д Ъ Р Ж А В Е Н  В Е С Т Н И К 	
БРОЙ  65
МИНИСТЕРСТВО НА ОБРАЗОВАНИЕТО, 
МЛАДЕЖТА И НАУКАТА
ЗАПОВЕД № РД-14-101
от 20 юли 2010 г.
На основание чл. 10, ал. 6 ЗНП и чл. 12, 
ал. 2 и 3 ППЗНП, по мотивирано предложение 
на кмета на община Полски Тръмбеш, Решение 
№ 576 по протокол № 51 от 20.05.2010 г. на Об­
щинския съвет – гр. Полски Тръмбеш, становище 
от Регионалния инспекторат по образованието –
Велико Търново, и становище на експертната 
комисия, назначена със Заповед № РД-09-448 
от 20.04.2010 г. на министъра на образованието, 
младежта и науката, поради намаляване броя на 
учениците под нормативно определения мини­
мум, считано от 15.09.2010 г., преобразувам ОУ 
„Христо Ботев“ – с. Орловец, община Полски 
Тръмбеш, област Велико Търново, в НУ „Христо 
Ботев“ – с. Орловец, община Полски Тръмбеш, 
област Велико Търново.
1. Трудовите правоотношения да бъдат уредени 
при условията на чл. 123 и чл. 328, ал. 1, т. 2 КТ.
2. Имуществото на ОУ „Христо Ботев“ – с. 
Орловец, община Полски Тръмбеш, област 
Велико Търново, ще продължи да се ползва от 
преобразуваното училище.
3. Учениците от прогимназиалния етап на ОУ 
„Христо Ботев“ – с.  Орловец, община Полски 
Тръмбеш, област Велико Търново, да се прена­
сочат към СОУ „Цанко Церковски“ – гр. Полски 
Тръмбеш, община Полски Тръмбеш, област 
Велико Търново, при условията на чл. 9 ЗНП.
4. Задължителната документация на учени­
ците от прогимназиалния етап на ОУ „Христо 
Ботев“ – с. Орловец, община Полски Тръмбеш, 
област Велико Търново, да се съхранява в СОУ 
„Цанко Церковски“ – гр. Полски Тръмбеш, об­
щина Полски Тръмбеш, област Велико Търново.
5. Фондът от учебници да се съхранява в пре­
образуваното училище. 
Заповедта може да се обжалва в 14-дневен 
срок от обнародването є в „Държавен вестник“ 
пред Върховния административен съд.
Министър: С. Игнатов
6669
МИНИСТЕРСТВО НА РЕГИОНАЛНОТО 
РАЗВИТИЕ И БЛАГОУСТРОЙСТВОТО
ЗАПОВЕД № РД-02-14-1026
от 17 юни 2010 г.
На основание чл. 25, ал. 4 ЗА във връзка с чл. 3 
от Устройствения правилник на Министерството 
на регионалното развитие и благоустройството и 
чл. 27, ал. 2, т. 4 АПК във връзка с чл. 23, ал. 1 
ЗПБ нареждам:
1. Отказвам да се открие производство за 
предоставяне на концесия за добив на подземни 
богатства по чл. 2, ал. 1, т. 6 ЗПБ – скалнооб­
лицовъчни материали, от находище „Девисил“, 
разположено в землището на с. Егрек, община 
Крумовград, област Кърджали, по заявление, 
регистрирано в МРРБ с вх. №  70-00-7-45 от 
29.07.2003 г., подадено от „Геоинженеринг“ – АД.
2. Прекратявам производството по образу­
ваната в МРРБ преписка с вх. № 70-00-7-45 от 
29.07.2003 г., поради недопустимост на искането.
Мотиви
В Министерството на регионалното развитие 
и благоустройството е подадено заявление с вх. 
№ 70-00-7-45 от 29.07.2003 г. за пряко предоставяне 
на концесия за добив на подземни богатства – 
скалнооблицовъчни материали, от находище 
„Девисил“, разположено в землището на с. 
Егрек, община Крумовград, област Кърджали, 
по реда на чл. 29 ЗПБ. Заявлението е подадено 
от „Геоинженеринг“ – АД, вписано в търговския 
регистър към Агенцията по вписванията с ЕИК 
825365349, със седалище и адрес на управление: 
Асеновград, ул. Б. Икономов 19.
Предпоставките на чл. 29 ЗПБ за пряко оп­
ределяне на титуляря на разрешение за търсене 
и/или проучване за концесионер за добив на от­
крито находище са три: титулярят да е обявил и 
регистрирал откритие на находище на подземни 
богатства в срока и в границите на площта по 
предоставеното му разрешение; да е получил 
удостоверение за направено търговско откритие 
на находище по реда на чл. 21, ал. 4 ЗПБ и да е 
подал писмено заявление за концесия до съответ­
ния орган в срок до шест месеца след получаване 
на удостоверението за търговско откритие.
„Геоинженеринг“ – АД, Асеновград, е титуляр 
на удостоверение за търговско откритие № 0070 
от 31.01.2003 г. за находище „Девисил“ със запа­
си и координати, посочени в протокол № НБ 49 
от 18.11.2002 г. на Специализираната експертна 
комисия по запасите към Министерството на 
околната среда и водите.
Удостоверението за търговското откритие 
дава право на титуляря в границите на обявено­
то търговско откритие да бъде определен пряко 
за концесионер за добив на скалнооблицовъчни 
материали на основание чл. 29 ЗПБ.
След разглеждане на подаденото заявление 
се установи, че „Геоинженеринг“ – АД, Асе­
новград, е заличен търговец. В свое решение 
№ 240 от 30.06.2008 г. Пловдивският окръжен съд 
е постановил прекратяване на производството 
по несъстоятелност на „Геоинженеринг“ – АД, 
Асеновград – в ликвидация, и заличаването му 
като търговец.
Съгласно разпоредбата на чл. 23, ал. 1 ЗПБ 
разрешения за търсене и/или проучване и кон­
цесии за добив се предоставят на физически и 
юридически лица, които удостоверяват, че имат 
надлежна регистрация като търговец и докажат 
наличието на необходимите за извършване на 
съответните дейности управленски и финансови 
възможности.
От гореизложеното е видно, че не са изпълнени 
изискванията на чл. 23, ал. 1 ЗПБ – „Геоинже­
неринг“ – АД, вече не съществува като правен 
субект в правния мир, което от своя страна е 
основание за недопустимост на производството.
3. Заповедта подлежи на обжалване по реда на 
глава десета, раздел IV от АПК чрез министъра 
на регионалното развитие и благоустройството в 
14-дневен срок от обнародването є в „Държавен 
вестник“ пред Върховния административен съд.
Министър: Р. Плевнелиев
6621